जसवाली में नशे के खिलाफ सेमिनार में लोगों को किया अवेयर
पठानकोट | भारतीयचेतना मंच के प्रधान एडवोकेट कुलभूषण मिन्हास के नेतृत्व में बारठ साहब स्थित जसवाली में नशे के खिलाफ जागरुकता सेमिनार करवाया गया। इसमें लोगों ने बढ़-चढ़कर हिस्सा लिया। एडवोकेट कुलभूषण मिन्हास ने कहा कि नशे से दूर रहने के लिए युवाओं को प्रण लेना चाहिए और नशे से तौबा करनी चाहिए, ताकि देश का भविष्य सुधर सके। इस दौरान युवाओं ने प्रण लिया कि वह नशे से दूर रहेंगे और दूसरों को भी अवेयर करेंगे। इस मौके पर सुकृत शारदा, सुरेंद्र भनोट, एडवोकेट राजदीप, पवन कुमार, सरपंच महावीर सैनी, पलविंद्र, रविंद्र प्रताप आदि मौजूद रहे।
hin_Deva hin_Deva